Har Tabor (en ivrit הר תבור‎) es una montanya chika en la Basha Galilea, en Yisrael. Asigun esta eskrito en la Biblia djudia, en la saya de este monte kon forma de domo, los soldados yisraelis se alistaron para la su istorika bataya en kontro de los kananeos; munshos syéklos dempues, durante la revuelta en kontro de los Romanos, en el syéklo I de la Era Komun, este monte iva ser uzado komo Fortalesa por los gerreros djudios. Endemas, asigun la tradisyon Kristiana, en el Monte Tabor fue donde la Transfigurasyon okurrio i asta oy endia, es lugar de peregrinasyon. Enel anyo 1901, djudios agregaron otra kapa a la istorya de la rejion, al fondar Kfar Tavor, ke oy endia ofrese a los sus 1700 abitantes todos los servisios de una komunita moderna, manteniendo a la ves el ambiente de povlado chiko.